

**PALANGOS MIESTO SAVIVALDYBĖS ADMINISTRACIJOS**

**ŠVIETIMO SKYRIUS**

**PALANGOS MIESTO SAVIVALDYBĖS 2018 METŲ ŠVIETIMO BŪKLĖS IR PAŽANGOS ATASKAITA**

Palangos miesto savivaldybės 2018 metų švietimo pažangos ataskaita parengta atsižvelgiant į Lietuvos Respublikos Seimo patvirtintos Valstybinės švietimo 2013–2022 metų strategijos tikslus ir uždavinius, į Geros mokyklos koncepcijos nuostatas, Palangos miesto savivaldybės švietimo tikslus ir uždavinius, stebėsenos rodiklius, bendrojo ugdymo mokyklų veiklos kokybės įsivertinimo ataskaitas, ŠVIS, Brandos egzaminų, Pagrindinio ugdymo pasiekimų patikrinimo, Nacionalinio mokinių pasiekimų patikrinimo ir Palangos miesto savivaldybės administracijos turimus duomenis.

2018 m. Palangos miesto savivaldybės švietimo tikslai:

1. Kokybiškų švietimo paslaugų teikimas;

2. Veiksmingos ir darnios, atsakingu valdymu pagrįstos švietimo sistemos vystymas;

3. Išplėtota mieste mokymosi visą gyvenimą švietimo sistema.

Tikslams įgyvendinti iškelti uždaviniai: užtikrinti kokybišką ir šiuolaikišką švietimo paslaugų teikimą, veiksmingą švietimo planavimą ir stebėseną ir sudaryti veiksmingą ir kiekvienam miesto gyventojui prieinamą mokymosi visą gyvenimą švietimo sistemą. Siektini tislai buvo įgyvendinti.

**DABARTINĖ ŠVIETIMO SITUACIJOS ANALIZĖ (SSGG):**

**STIPRYBĖS**

Yra pakankamas formaliojo (pradinio, pagrindinio, vidurinio ugdymo, specialiojo ugdymo) ir neformaliojo vaikų švietimo mokyklų skaičius.

Organizuojamas mokinių, gyvenančių kaimo vietovėse toliau kaip 3 km iki mokyklos ir specialiųjų poreikių mokinių, pavėžėjimas.

Šalia mokyklų tvarkomos sporto ir laisvalaikio erdvės. Įrengti 2 mažojo futbolo aikštynai. Senosios gimnazijos teritorijoje – ekstremalaus sporto įrenginiai.

Savivaldybė nelikvidavo nė vienos neformaliojo vaikų švietimo įstaigos.

Mokinių saugumo mokyklose užtikrinimui įrengtos stebėjimo kameros.

 Kasmet atnaujinama ikimokyklinio ugdymo įstaigų materialinė bazė.

Kasmet iš savivaldybės biudžeto skiriama lėšų mokinių saviraiškos, socializacijos, pilietinio ir tautinio ugdymo, sporto programoms bei vaikų vasaros poilsiui organizuoti.

Akredituota Švietimo pagalbos taryba teikia kokybiškas paslaugas mokiniams, tėvams ir mokytojams.

Itin išaugo vaikų, lankančių ikimokyklinio ugdymo įstaigas, skaičius.

Sėkmingai vykdoma TAU (trečiojo amžiaus žmonių universitetas) veikla leidžia plėtoti suaugusiųjų neformaliojo švietimo poreikių tenkinimą.

Palangos miesto savivaldybės 2018-2020 metų strateginiame veiklos plane ir Palangos miesto strateginiame plėtros plane iki 2020 metų numatytos svarbiausios švietimo vystymo kryptys.

Kasmet vykdoma Palangos miesto savivaldybės mokyklų stebėsena, rengiama ataskaita, pažangos apžvalga ir skelbiama interneto svetainėje, su kuria gali susipažinti visa miesto bendruomenė.

Aktyviai dalyvaujama Europos Sąjungos ir Valstybės biudžeto finansuojamose programose ir projektuose.

Visos savivaldybės bendrojo ugdymo mokyklos dalyvauja standartizuotų testų įsivertinimuose, mokinių rezultatai yra vieni geriausių šalyje arba patenka į trečdalį geriausių šalyje.

Geri mokinių pagrindinio ugdymo pasiekimų ir valstybinių brandos egzaminų rezultatai.

**SILPNYBĖS**

Nepakankamai užtikrintas Lietuvos higienos normų laikymasis mokyklose, kadangi įstaigoms neskiriama lėšų einamiesiems remontams.

Itin mažas kompiuterių skaičius ikimokyklinio, bendrojo ir neformaliojo vaikų švietimo mokyklose, trūksta šiuolaikiškų, modernių vaikų ugdymo priemonių ir įkurtų modernių edukacinių erdvių.

Ribotas neformaliojo švietimo programų pasirinkimas, ypač trūksta techninės krypties būrelių vaikams.

**GALIMYBĖS**

Dalyvauti LR švietimo ir mokslo ministerijos bei kituose organizuojamuose projektuose.

Plėtoti neformaliojo vaikų švietimo paslaugas ir įsisavinti visas NVŠ programoms skiriamas lėšas.

Teikti išsamesnę informaciją visuomenei apie švietimo situaciją Savivaldybėje interneto puslapyje.

Siekti didesnio vaikų socializacijos, vaikų vasaros poilsio ir kitų programų finansavimo, kad būtų užtikrinamas prasmingas paauglių laisvalaikio praleidimas.

Dalyvauti LR švietimo ir mokslo ministerijos Švietimo aprūpinimo centro koordinuojamame projekte „Lyderių laikas 3“.

Atnaujinti ir modernizuoti bendrojo ugdymo ir ikimokyklinio ugdymo mokyklų sporto bei lauko aikštynus ir jų įrangą.

**GRĖSMĖS**

Nepalankūs savivaldybėje demografiniai pokyčiai ir migracija.

Mokinių mokymosi motyvacijos stoka.

**ŠVIETIMO KONTEKSTAS**

|  |  |  |  |
| --- | --- | --- | --- |
| **Kriterijus** | **Siekinys iki 2020 m.** | **Pasiektas rezultatas 2018 m.**  | **Pažanga**  |
| Mokyklų atvirumas  | Maksimali rodiklio reikšmė – 100 %: visos bendrojo ugdymo mokyklos skelbia savo pažangos ataskaitas ŠVIS`e ir mokyklos interneto svetainėje ir visos neformaliojo švietimo įstaigos skelbia viešai pažangos ir veiklos kokybės įsivertinimo ataskaitas, visose mokyklose atliktas mokyklos veiklos išorinis vertinimas.  | 2018 m. MNVA mokyklų išorinį vertinimą Palangos miesto savivaldybėje nevykdė. Išorinis bendrojo ugdymo mokyklų vertinimas iki 2017 m. buvo atliktas 3 (iš 6) mokyklų. Pažangos ataskaitas ŠVIS`e paskelbė 4 bendrojo ugdymo mokyklos iš 6 (Senoji gimnazija, Pradinė mokykla, Vlado Jurgučio pagrindinė mokykla, „Baltijos“ pagrindinė mokykla), (2017 m. Švis`e ataskaitas buvo paskelbusios 3mokyklos).Išorės veiklos vertinimas visose ikimokyklinio ugdymo įstaigose ir neformaliojo švietimo įstaigose Savivaldybėje buvo atliktas iki 2016 m. Švietimo įstaigos vykdo pažangos stebėjimą. Nė viena mokykla savo mokyklos veiklos kokybės įsivertinimo ataskaitų už 2018-2019 m. m. mokyklos interneto svetainėje nepaskelbė.Mokyklos veiklos kokybę įsivertina, tačiau tai, kad ši informacija nėra skelbiama mokyklos interneto puslapyje, leidžia daryti išvadą, kad šios veiklos sritis arba nėra aktuali ir mažai skiria tam dėmesio.  | **Pažanga padaryta, bet planuota reikšmė nepasiekta.** **Įvykdyta – 70 proc.** |
| Mokyklų tinklo pertvarka  | Maksimali rodiklio reikšmė – 100 %. | Savivaldybė turi optimalų pradinio, pagrindinio, vidurinio ir neformaliojo vaikų švietimo programų teikėjų tinklą, kuris užtikrina asmenų ugdymąsi, pagalbą mokiniui, mokytojui ir mokyklai, suaugusių įtraukimą į suaugusiųjų neformaliojo švietimo veiklas (Trečiojo amžiaus universitetą).Savivaldybėje veikia: 1 gimnazija, vykdanti pagrindinio ugdymo II dalies ir vidurinio ugdymo programas, 1 gimnazija – regioninė Sanatorinė mokykla, vykdanti priešmokyklinio, pradinio, pagrindinio ir vidurinio ugdymo programas, 3 pagrindinio ugdymo mokyklos, vykdančios pradinio ir pagrindinio ugdymo programas ir 1 iš jų vykdanti pradinio ir pagrindinio ugdymo specialiąsias ugdymo programas 1 pradinė mokykla, vykdanti pradinio ugdymo programą, 6 ikimokyklinio ugdymo mokyklos, vykdančios priešmokyklinio ir ikimokyklinio ugdymo programas, ir 3 neformaliojo vaikų švietimo įstaigos, 1 švietimo pagalbos tarnyba. Bendrojo ugdymo mokyklų tinklo pertvarka 2018 m. nevykdyta, buvo atliekama bendrojo ugdymo mokyklų tinklo pertvarkos bendrojo plano stebėsena.  | **Pažanga padaryta. Planuota reikšmė pasiekta 100 proc.** |
| Lygių galimybių ir prieinamumo užtikrinimas – 100 %. | Savivaldybėje užtikrintos lygios mokymosi pradžios galimybės:100 % patenkinamas 1-6 m. vaikų, lyginant su bendru to amžiaus vaikų skaičiumi, ugdymosi poreikis ikimokyklinio ugdymo mokyklose. Savivaldybės ikimokyklinio ugdymo įstaigos tenkina visus tėvų prašymus dėl vaikų ugdymo įstaigose, nėra sudaromos eilės.100 % patenkinamas mokinių, gyvenančių priemiestyje ar kitame rajone ir lankančių Palangos bendrojo ugdymo mokyklas, pavėžėjimo į mokyklas poreikis;100 % patenkinamas specialiųjų ugdymosi poreikių mokinių ugdymas bendrojo ugdymo ir ikimokyklinio ugdymo mokyklose (ugdomų integruotai ar specialiosiose klasėse (grupėse). Savivaldybė sudaro tinkamas sąlygas mokinių ugdymuisi, specialiųjų ugdymosi poreikių tenkinimui. Savivaldybės bendrojo ugdymo mokyklose visiems pradinių klasių mokiniams sudarytos sąlygos mokykloje nemokamai lankyti pailgintos darbo dienos grupes (4 val. arba 6 val.). Pailgintos darbo dienos grupių veikla vyksta saugioje, mokiniui pritaikytoje aplinkoje. | **Pažanga padaryta. Planuota reikšmė pasiekta 100 proc.** |
| Neformaliojo švietimo prieinamumas | Maksimali rodiklio reikšmė – 80 proc. (Siekiamybė, kad bent 80 proc. bendrojo ugdymo mokyklose besimokančių mokinių lankytų nors 1 neformaliojo ugdymo veiklą). | Savivaldybės indėlis į šią veiklos sritį yra labai didelis. Visos organizuojamos veiklos vaikams yra nemokamos (išskyrus mokymąsi Stasio Vainiūno meno mokykloje ir vaikų vasaros poilsio programose, kurias vykdo NVŠ teikėjai).2018 m. bendrojo ugdymo mokyklose mokėsi 1785 mokiniai, iš jų neformaliojo ugdymo programas mokykloje lankė – 499 mokiniai, tai sudarė 27,96% nuo visų mokinių skaičiaus. Neformaliojo švietimo mokyklose dalyvavo 1083 mokiniai, tai sudarė 60,67 % visų mokinių skaičiaus. 519 mokinių lankė NVŠ teikėjų vykdomas programas, kurios buvo finansuojamos iš tikslinių ES lėšų, tai sudarė 29,08% nuo viso mokinių skaičiaus. Mokiniai galėjo rinkosi veiklas įvairiose sporto, meno, pilietinio ugdymo ir informatikos programas, kurias vykdė 13 NVŠ teikėjų. 2018 m. NVŠ programose dalyvavo arba bendrojo ugdymo mokyklose būrelius lankė 1167 mokiniai, t. y, 65,38 %, visų mokinių skaičiaus. 90 % patenkintas mokinių saviraiškos, pilietinio ir tautinio ugdymo, gabių ir talentingų vaikų, prevencinių programų rėmimas, finansuojamas iš Savivaldybės biudžeto.Vaikų vasaros poilsio stovyklose, kurias vykdė švietimo įstaigos ir neformaliojo švietimo teikėjai, dalyvavo 385 mokiniai (21,56 % viso bendro mokinių skaičiaus), iš jų 72 vaikai iš mažas pajamas gaunančių šeimų. Kūno kultūros ir sporto renginių programų, finansuojamų iš Savivaldybės biudžeto, buvo patenkinta 91 %.100 % patenkinamas neįgaliųjų (vaikui su negalia, suaugusiam asmeniui su negalia, senyvo amžiaus asmeniui), pageidaujančių ugdytis Dienos socialinės globos skyriuje, dalyvavimas.Palangos švietimo pagalbos suaugusiųjų neformaliojo švietimo (Tarnybos trečiojo amžiaus universiteto) veiklose dalyvavo 539 senjorai. Trečiojo amžiaus universiteto veiklai organizuoti Savivaldybė skyrė 6,0 tūkst. eurų.Savivaldybė iš biudžeto skyrė tikslines lėšas mokinių saviraiškos, pilietinio ugdymo, prevencinių programų vykdymui švietimo įstaigose: 2018 m. 8,5 tūkst. eurų, buvo finansuotos 35 programos, Vaikų vasaros poilsio programų rėmimui Savivaldybė skyrė 7,0 tūkst. eurų, mažas pajamas gaunančių šeimų vaikų kelialapiams į stovyklą įsigyti skyrė 6,8 tūkst. eurų. Sporto organizacijų rėmimui savivaldybė 2018 m. skyrė 124,5 tūkst. Eurų, iš jų 110,0 tūkst. eurų aukšto sportinio meistriškumo komandoms.  | **Pažanga padaryta, planuota reikšmė pasiekta.****Neformaliojo švietimo mokyklas lankė 61 proc. ir NVŠ veiklas pasirinkusiųjų buvo 29 proc.** |
| Prevencinių veiklų efektyvumas  | Maksimali rodiklio reikšmė – 0,2 % iš bendro mokinių skaičiaus. | Savivaldybėje sukurta vieninga sistema darbui su elgesio problemų turinčiais vaikais, socialinės pedagoginės, psichologinės ir kitokios pagalbos teikimui. Pagrindinės minimalios priežiūros priemonių skyrimo priežastys: mokyklos nelankymas, netinkamas elgesys, darantis neigiamą įtaką kitiems vaikams ir nepilnamečių alkoholio bei tabako vartojimas.Minimalios vaiko priežiūros skyrimo atvejų Savivaldybėje ženkliai sumažėjo: 2013 m. buvo 5 atvejai, 2014 m. – 2, 2015 m. – 4, 2016 m. – 3, 2017 m. – 0, 2018 m. – 0.Vidutinės vaiko priežiūros priemonių skyrimo atvejų Savivaldybėje ženkliai sumažėjo: 2013 m. buvo 6 atvejai, 2014 m. – 1, 2015 m. – 0, 2016 m. – 2, 2017 m. - 0, 2018 m. – 0. | **Pažanga padaryta, planuota reikšmė pasiekta.** |
| Saugi ugdymo aplinka  | Maksimali rodiklio reikšmė – 80 %. | Lyginant su 2016 m. ženkliai pagerėjo pastatų būklė, mokyklų aprūpinimas ir mokymosi aplinka. 2018 m. iš 6 bendrojo ugdymo mokyklų 2 mokyklų teritorijos ir aikštynai sutvarkyti pagal higienos normas. Mokyklos iš dalies aprūpintos naujais baldais, naujais kompiuteriais, saugumui užtikrinti mokyklų teritorijos įrengtos vaizdo stebėjimo kameros. 2018 m. savivaldybėje 4 (iš 6) renovuotos bendrojo ugdymo ir 5 (iš 6) ikimokyklinio ugdymo mokyklos (t. y. pakeisti langai, apšiltinti fasadai, suremontuoti šilumos punktai ir kt.). 5 iš 6 bendrojo ugdymo mokyklų turi higienos pasus. Avarinės būklės švietimo įstaigoms priklausančių pastatų nėra. Savivaldybė skyrė lėšų švietimo įstaigų materialinei bazei atnaujinti ir ugdymo aplinkai turtinti, rūpinosi mokyklų bazės atnaujinimu.Švietimo įstaigos pagal gautą finansavimą ir galimybes įsigijo kompiuterių (85) ir kitų IT priemonių. ES struktūrinių fondų projektuose dalyvavo 4 švietimo įstaigos: „Baltijos“ pagrindinė mokykla – „Bendrojo ugdymo mokyklų modernizavimas: šiuolaikinių mokymosi erdvių kūrimas“, Vlado Jurgučio pagrindinė mokykla – „Švietimo įstaigų sporto aikštynų atnaujinimo programa“, l.-d. „Pasaka“ – Infrastruktūros modernizavimas“, Stasio Vainiūno meno mokykla – „Neformaliojo švietimo infrastruktūros tobulinimas“. Savivaldybė skyrė kiekvienai mokymo įstaigai įgyvendinamo projekto vertės 15 proc. lėšų. Labai bloga Senosios gimnazijos pastato būklė, būtina atlikti pilną pastato renovaciją (techninis projektas yra parengtas, planuojami darbai vyks 2020 m.).  | **Pažanga padaryta, planuota reikšmė pasiekta.** |

**MOKYMASIS**

|  |  |  |  |
| --- | --- | --- | --- |
| **Kriterijus** | **Siekinys iki 2020 m.** | **Pasiektas rezultatas 2018 m.** | **Pažanga** |
| Mokymosi kokybės užtikrinimas  | Siekti, kad mokymosi rezultatai būtų aukštesni nei šalies vidurkis. | 2018 m. pagrindinį ir aukštesnįjį lietuvių kalbos pasiekimų lygį pasiekė 73,31 % mokinių, pasiekimų lygis didesnis nei šalyje (plg. 65,98 %), bet mažesnis nei buvo 2017 m. Savivaldybėje (plg. 80,4 %).Pagrindinio ugdymo pasiekimų (toliau tekste – PUP) lietuvių kalbos *aukštesnįjį* lygį pasiekė 26,05 % mokinių (šalyje – 12,4 %). Analogiškai 2017 m. – 15,20 % ir 14,40 %. PUP lietuvių kalbos *pagrindinį* lygį pasiekė 51,27 % (šalyje – 53,58 %) mokinių. Analogiškai 2017 m. – 65,20% ir 55,90 %.Patenkinamo lygio nepasiekė 3,36 % mokinių (šalyje – 6,44 %). Analogiškai: 2017 m. – Savivaldybėje – 0,7 % mokinių, šalyje – 3,4 % mokinių. 2018 m. pagrindinį ir aukštesnįjį matematikos pasiekimų lygį pasiekusių mokinių dalis buvo 50,42 % (2017 m. – 52,80 %.) , t. y. didesnis nei šalyje (plg. 35,21 %).2018 m. PUP matematikos aukštesnįjį lygį pasiekė 11,11 % (šalyje – 6,18 %) mokinių. 2017 m. aukštesnįjį lygį pasiekusių buvo 16,6 % (šalyje – 20,20 %) mokinių.PUP matematikos pagrindinį lygį pasiekė 39,32 % (šalyje – 28,99 %) mokinių. 2017 m. – pagrindinį lygį pasiekusių buvo 36,20 % (šalyje – 31,20 %) mokinių. Patenkinamo lygio nepasiekė 11,11 % (2017 m. – 5,0 %) mokinių (šalyje – 28,66 %).100 % mokinių, įgijusių pradinį išsilavinimą ir įgijusiųjų pagrindinį išsilavinimą, tais pačiais metais tęsė mokslą. 88,6 % mokinių, įgijusių pagrindinį išsilavinimą, toliau tęsė mokymąsi Senojoje gimnazijoje (vienintelė mokykla, kuri vykdo vidurinio ugdymo programą Savivaldybėje), o 11,4 % mokinių pasirinko kitą mokymosi įstaigą (išvyko mokytis į kitą savivaldybę arba įstojo į profesinio mokymo mokyklas).  | **Pažanga padaryta.**Palyginus su šalies rezultatais – pažanga padaryta. Judama į tobulesnį būvį, bet labai lėtai, reikia daugiau dėmesio skirti mokymosi motyvacijos stokojantiems mokiniams. |
|  |
| 2018 m. valstybinių brandos egzaminų (toliau – VBE) neišlaikė 6,27 % mokinių (daugiausiai iš jų matematikos ir lietuvių k. ). Plg. 2017 m. neišlaikė 2,55 % mokinių.Apibendrintas VBE rodiklis 2018 m. buvo 254,1 t. y. aukštesnis nei 2017 m. (216,2) ir aukštesnis nei šalies rodiklis. Valstybinių brandos egzaminų rodikliai yra pakankami geri: apibendrintas savivaldybių VBE rodiklis rodo, kad Palangos savivaldybė yra tarp lyderių. Mokinių pasiekimų rodikliai ženkliai viršija šalies vidurkį. Vidurinį išsilavinimą įgijo 100 % mokinių nuo viso abiturientų skaičiaus. Vidurinį išsilavinimą įgiję 63,94 % abiturientų toliau mokosi universitetuose (36,84 %), kolegijose (22,13 %) ir profesinio mokymo įstaigose (4,92 %).Plg. 2017 m. 98,11 % abiturientų įgijo vidurinį išsilavinimą ir gavo brandos atestatus, iš jų 78,5 % abiturientų tais pačiais metais tęsė mokslą kitose švietimo mokyklose. | **Pažanga padaryta iš dalies.**  |
| Pagerinti mokinių pamokų lankomumą 40 %. | Bendrojo ugdymo mokyklų mokinių pamokų lankomumas buvo viena iš opiausių problemų, dėl kurios mokyklos susitelkė, ėmėsi joms prieinamų priemonių ir 2018 m. m. pagerino mokinių pamokų lankomumą. Pokytis akivaizdus.2017-2018 m. m. praleistų pamokų skaičius vienam mokiniui iš viso mokinių skaičiaus buvo 73,6, 2018-2019 m. m. - 66,5. Ugdymui skirtas laikas nėra pilnai išnaudojamas, o tai įtakoja mokinių ugdymo pasiekimus.  | **Pažanga padaryta. Lankomumo rodiklis įgyvendintas, praleistų pamokų skaičius, tenkantis vienam mokiniui, ženkliai sumažėjo: nuo 11,8 iki 7,6.** |
| Mokinių saviraiškos pasiekimai  | Maksimali rodiklio reikšmė – 10 %. | Savivaldybės bendrojo ugdymo mokyklų mokinių dalyvavimas neformaliojo švietimo veikloje yra ženklus.2018-2019 m. m. bendrojo ugdymo mokyklose mokėsi 1785 mokiniai, iš jų neformaliojo ugdymo programas mokykloje lankė – 499, tai sudarė 27,96% visų mokinių skaičiaus. 2018-2019 m. m. NVŠ programose dalyvavo arba bendrojo ugdymo mokyklose būrelius lankė (iš viso) 1167 mokiniai, t. y, 65,38%.2018-2019 m. m. mokinių, kurių ugdymui skiriamos tikslinėmis valstybės lėšos NVŠ finansavimui ir kurių paslaugų teikėjai nėra biudžetinių įstaigų darbuotojai, lankančių programas buvo 519, tai sudarė 29,08% visų mokinių skaičiaus. 2018-2019 m. m. neformaliojo švietimo mokyklų veiklose dalyvavo 1083 mokiniai, tai sudarė 61 % visų mokinių skaičiaus. Švietimo ir mokslo ministerijos organizuojamose olimpiadose 2018 m. dalyvavo ir užėmė prizines vietas įvairiuose šalies konkursuose ir olimpiadose 1,3 % mokinių (iš bendro 7-12 klasių mokinių skaičiaus). Plg. 2017-2018 m. m %. 1,1 % mokinių užėmė prizines vietas Švietimo ir mokslo ministerijos organizuojamose olimpiadose.  | **Pažanga padaryta, planuota reikšmė pasiekta.** |

**ŠVIETIMO IŠTEKLIAI**

|  |  |  |  |
| --- | --- | --- | --- |
| Kriterijus | Siekinys | Pasiektas rezultatas | Pažanga |
| Švietimo finansavimas | Maksimaliai tikslingai panaudoti lėšas mokinių ugdymui. | Savivaldybė švietimo srities finansavimui skiria pakankamai lėšų, atlyginimai mokami laiku, švietimo įstaigos įsiskolinimų neturi. 2018 m. valstybės tikslinės dotacijos mokymo lėšų skirta 3513,12 tūkst. eurų. Vidutinė mokymo lėšų suma per metus vienam bendrojo ugdymo mokyklų mokiniui, kuris mokosi pagal pradinio, pagrindinio arba vidurinio ugdymo programą, teko 18025 eurų. Plg. 2017 m. - skirta 4312,5 tūkst. eurų, vienam sutartiniam mokiniui teko 1059 eurai. Savivaldybė švietimo įstaigų ūkio ir kito inventoriaus atnaujinimui kiekvienais metais skiria lėšų mokykloms pagal jų poreikius. Bendrojo ugdymo mokyklų aplinkos išlaikymui 2018 m. Savivaldybė skyrė 1488,8 tūkst. eurų. (2017 m. – 1350,29 tūks. eurų) Vidutinė mokyklos aplinkai steigėjo skirtų lėšų suma per metus vienam mokyklos mokiniui, kuris mokosi pagal pradinio, pagrindinio arba vidurinio ugdymo programą - 834 eurų, (2017 m. -773 eurų).2018 m. vidutinė vienam mokiniui tenkanti lėšų suma – 25663 eurų. (2017 m. - 18798 eurų ). | **Pažanga neskaičiuojama, nes tai tiesiogiai priklauso nuo skiriamų tikslinių dotacijų.** |
| Mokinio krepšelio lėšų panaudojimas pagal reikmes | Maksimaliai panaudoti MK lėšas mokinių ugdymui. | Mokinio krepšelio lėšų panaudojimo pagal reikmes rodiklio vertė 2018 m. kokybiškai išaugo. Mokyklos daug dėmesio skyrė naujų vadovėlių įsigijimui ir mokymo priemonių atnaujinimui.Vadovėliams ir kitoms mokymo priemonėms įsigyti 2018 m. iš mokymo lėšų buvo skirta 38301,00 eurų, panaudota 95,9 % skirtų lėšų. Palyginus su 2017 m. vadovėliams įsigyti švietimo įstaigos panaudojo 82,13 % daugiau negu buvo skirta lėšų (perkeliant lėšas iš kitų MK finansavimo šaltinių)  | **Pažanga padaryta.** |
| 2018 m. BUM mokytojų kvalifikacijai tobulinti skirta 13426,00 eurų, panaudota 10107,00 eurų., t. y. 75,26 %. 2017 m. mokytojų kvalifikacijai tobulinti švietimo įstaigose buvo panaudota 82,9 % mokinio krepšelio lėšų, skirtų kvalifikacijos tobulinimui Dalį mokytojų kvalifikacijai skirtų lėšų mokyklos panaudoja kitoms reikmėms.  | **Pažanga nepadaryta, nes mokyklų administracija daugiau skyrė dėmesio mokytojų tikslinei kvalifikacijai. Be to, Savivaldybė nuo 2018 m. įsitraukė į „Lyderių laikas 3“ veiklas.** |
| Pedagogų kvalifikacija | Siekti, kad Savivaldybės švietimo įstaigose dirbtų 80 % aukštos kvalifikacijos pedagogų | Švietimo įstaigos daug dėmesio skiria mokytojų turimos kvalifikacinės kategorijos atitikčiai, todėl kasmet į pedagogų atestacijos programą įtraukiama tik 3-4 % pedagogų, siekiančių įgyti aukštesnę kategoriją arba neturinčių kategorijos.2018 m. aukščiausios kategorijos (ekspertų ir mokytojų metodininkų): bendrojo ugdymo mokyklose – 66,66 %, ikimokyklinio ugdymo mokyklose – 32,94%, neformaliojo vaikų švietimo mokyklose – 43,10 %.Palangos švietimo įstaigose 2017 m. dirbo 50,67 % aukštos kvalifikacijos pedagogų (metodininkai ir ekspertai), iš jų bendrojo ugdymo mokyklose – 60,27 % ikimokyklinio ugdymo mokyklose – 37,07 %, neformaliojo vaikų švietimo– 43,64 % pedagogų iš bendro mokytojų skaičiaus. | **Pažanga padaryta, aukšta mokytojų kvalifikacija nulemia gerą mokinių mokymosi lygį ir aukštus akademinius mokinių pasiekimais.** |
| Švietimo žmogiškieji ištekliai  | Siekti, kad švietimo įstaigose įdarbintų dalis jaunųjų pedagogų pasiektų 10 % iš bendro mokytojų skaičiaus. | Pedagogų bendruomenė sensta. Bendrojo ugdymo mokyklose didėja dirbančių pensijinio amžiaus pedagogų. Dalis pedagogų, kuriems vadovaujantis teisės aktais buvo sudarytos sąlygos išeiti į pensiją ir gauti kompensaciją, pasinaudojo ŠMSM pasiūlymu dėl išeitinių išmokų. Nuo 2017 m. jau stebima tendencija, kad mokyklose vis dar trūksta kai kurių dalykų mokytojų, todėl šiuos dalykus dėsto pensijinio amžiaus mokytojai: užsienio kalbos (anglų k., rusų k.), tiksliųjų mokslų (matematikos, chemijos), socialinių mokslų (geografijos), meninio ugdymo (technologijų) bei kūno kultūros ir tikybos. Šių iššvardintų mokomųjų dalykų mokytojų trūkumas bus didžiausias ir ateityje. Jaunų (iki 29 m. imtinai) pedagogų skaičius yra labai mažas: 2018 m. dirbo 1 asmuo, 2017 m. m. – 5 asmenys. Planuojama, kad 2020 metais Palangos miesto savivaldybės švietimo įstaigose bus 62 pensinio amžiaus mokytojai. | **Pokyčiai nėra ženklūs. Iškeltas tikslas nėra pasiektas.** |
| Švietimo pagalbos specialistų ištekliai | Siekti, kad švietimo įstaigose specialioji pagalba būtų teikiama 100 % mokinių, kuriems reikalinga ši paslauga.  | Visiems bendrojo ugdymo mokyklų mokiniams, kuriems buvo rekomenduota psichologinė ar/ir specialioji pedagoginė ir specialioji pagalba – suteikta. „Baltijos“ pagrindinėje mokykloje įsteigtos specialiosios ir lavinamosios klasės, o lopšelyje-darželyje „Žilvinas“ veikia specialiosios grupės vaikams, turintiems didelių ir labai didelių specialiųjų ugdymosi poreikių. Mokyklose užtikrinama mokytojų padėjėjų pagalba specialiųjų ugdymosi poreikių mokiniams, kurie ugdomi specialiosiose grupėse.2018-2019 m. m. pagalbos mokiniui specialistų (logopedų, specialiųjų pedagogų, psichologų, judesio korekcijos pedagogų ir kt.) pagalba buvo suteikta specialiųjų poreikių turintiems mokiniams, kurie Palangoje sudarė 26,49 % visų mokinių skaičiaus: Logopedo pagalba buvo reikalinga (ir suteikta) – 9,63 % mokinių, specialiojo pedagogo – 4,76 %, judesio ir padėties korekcijos pedagogo – 0,73 %, mokytojo padėjėjo – 3,64 %, visų specialistų – 7,73 %.2018 m. specialioji pagalba buvo reikalinga 26,49 % bendrojo ugdymo mokyklų mokiniams ir 20,59 % ikimokyklinio ugdymo mokyklų vaikams (plg. 2017 m. atitinkamai 17,14 % ir 27,57 %).Pagalbos mokiniui specialistų skaičius padidėjo: 2017-2018 m. m. mokyklose dirbo 21 specialistas , 2018-2019 m. m. – 28.  | **Pažanga padaryta, planuota reikšmė pasiekta, visi vaikai, kuriems buvo reikalinga pagalba, mokyklose buvo teikiama.** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_